Κατάλογος συγχωνεύσεων ελληνικών ποδοσφαιρικών ομάδων

Αυτή είναι μια λίστα των ελληνικών ποδοσφαιρικών συλλόγων που δημιουργήθηκαν σύμφωνα με τις διατάξεις του νόμου, έπειτα από τη συγχώνευση δύο ή περισσότερων ομάδων.

 Π.Α.Ο.Κ.: έπειτα από συγχώνευση του ποδοσφαιρικού τμήματος της Α.Ε.Κ. Θεσσαλονίκης με τον Π.Α.Ο.Κ της 20 Μαρτίου 1929. Οι δύο ομάδες γίνονται οι πρώτες ομάδες στο Ελληνικό ποδόσφαιρο που κάνουν συγχώνευση λόγω χρεών.
 Α.Ο. Εθνικός Ολυμπιακός Βόλου: έπειτα από συγχώνευση του ποδοσφαιρικού τμήματος του Α.Ο. Εθνικού Βόλου με τον Ολυμπιακό Βόλου το 1961.
 Εθνικός Ο.Φ.Π.Φ. – Α.Ο. Μάνης: έπειτα από συγχώνευση του ποδοσφαιρικού τμήματος του Εθνικού Ο.Φ.Π.Φ. με τον Α.Ο. Μάνης το 2004.
 Παναχαϊκή Γ.Ε. 2005: έπειτα από συγχώνευση του ποδοσφαιρικού τμήματος της Παναχαϊκής Γ.Ε. με τον Α.Ο. Πατραϊκό το 2004.
 Α.Σ.Κ. Ολυμπιακός:epo.gr ΚΛΗΡΩΣΗ ΚΥΠΕΛΛΟΥ ΕΛΛΑΔOΣ 2006 - 2007 προέκυψε το 2004 από τη συμφωνία μελών της διοικούσας επιτροπής του ποδοσφαιρικού τμήματος του Ολυμπιακού Βόλου με την Π.Α.Ε. Α.Σ. Κασσάνδρα και πήρε μέρος στο πρωτάθλημα της Β΄ Εθνικής. Στον αντίποδα, το ερασιτεχνικό τμήμα του συλλόγου (Α.Ο. Εθνικός Ολυμπιακός Βόλου) έπαιξε ταυτόχρονα στην Δ΄ Εθνική και προβιβάστηκε την αμέσως επόμενη χρονιά το 2006 στην Γ΄ Εθνική, με αποτέλεσμα στον Βόλο να υπάρχουν δυο ομώνυμες ομάδες, με τα ίδια σήματα και διακριτικά και φυσικά τους ίδιους φιλάθλους. Αργότερα, το 2008 οι δυο Ολυμπιακοί συγχωνεύτηκαν και το ποδοσφαιρικό τμήμα αμειβομένων ποδοσφαιριστών (Τ.Α.Π.) του πρώην Α.Ο. Εθνικού Ολυμπιακού Βόλου στην Γ΄ εθνική απορροφήθηκε από την Δόξα Δράμας που αγωνιζόταν στην Δ΄ Εθνική.
 Ατρόμητος Αθηνών: έπειτα από συγχώνευση της Π.Α.Ε. Χαλκηδόνα (ομάδα της Α΄ Εθνικής) με την Π.Α.Ε. Ατρόμητος Αθηνών (που είχε υποβιβαστεί στην Γ΄ Εθνική) το 2005. Προέκυψε ο νέος Ατρόμητος Αθηνών που αγωνίσθηκε στην Α΄ Εθνική.
 Δόξα Δράμας: έπειτα από συγχώνευση με τον Α.Ο. Εθνικό Ολυμπιακό Βόλου το 2008.
 Α.Ο. Θεμιστοκλής Αιγάλεω: (ομάδα της Α΄ Κατηγορίας Ε.Π.Σ. Αθηνών) «απορρόφησε» το καταστατικό του Α.Σ. Ανδρούτσου Γραβιάς (ομάδα της Δ΄ Εθνικής) το 2008 και αγωνίσθηκε στη θέση του.
 Π.Α.Ο.Κ. Γλυφάδας: έπαιξε στη Δ΄ Εθνική, έπειτα από εξαγορά του Α.Ο. Θεμιστοκλή Αιγάλεω από τον Κεραυνό Γλυφάδας το 2009.
 Α.Ο.Η. Αιγάλεω: έπειτα από την απορρόφηση της Π.Α.Ε. Ηλυσιακός A.O. (ομάδας της Β΄ Εθνικής) από την Π.Α.Ε. Αιγάλεω Α.Ο., που έλαβε έγκριση τον Αύγουστο του 2009, ενώ η δεύτερη ομάδα είχε υποβιβαστεί στην Δ΄ Εθνική και είχε τεθεί σε διαδικασία εκκαθάρισης. Αυτή η συγχώνευση προκάλεσε αντιδράσεις φορέων του Ζωγράφου και του Αιγάλεω.
 Α.Ε.Π. Ηρακλής 1908: Στις 20 Ιανουαρίου 2012, το ποδοσφαιρικό τμήμα του Γ.Σ. Ηρακλής Θεσσαλονίκης (Αριθμός Μητρώου Ε.Π.Ο.: 40) απορροφήθηκε από το ποδοσφαιρικό σωματείο της Μ.Α.Ε. Ποντίων Κατερίνης (Αριθμός Μητρώου Ε.Π.Ο.: 2741). Η Μ.Α.Ε. Ποντίων Κατερίνης μετονομάστηκε σε «Αθλητική Ένωση Ποντίων Ηρακλής 1908» (Αριθμός Μητρώου Ε.Π.Ο.: 2741) και χρησιμοποιούσε την Κατερίνη ως έδρα. Χρησιμοποιούσε το έμβλημα και τα χρώματα του Γ.Σ. Ηρακλής Θεσσαλονίκης, και το Καυτανζόγλειο Εθνικό Στάδιο ως αγωνιστική έδρα. Στις 23 Οκτωβρίου 2019 ανακοινώθηκε η διάλυση του ποδοσφαιρικού σωματείου «Α.Ε.Π. Ηρακλής 1908» μετά από μία οκταετία ύπαρξης (2012–2019).
 Ν.Π.Σ. Βόλος: Τον Απρίλιο του 2017, υπήρχαν βλέψεις για τη δημιουργία ενός νέου συλλόγου με έδρα την πόλη του Βόλου. Τελικά, το καλοκαίρι του 2017 έπειτα από πρωτοβουλία του Δημάρχου Βόλου Αχιλλέα Μπέου, και σε συμφωνία με τον πρόεδρο του συλλόγου Μ.Α.Σ. Πύδνα Κίτρους, Γιάννη Ντούμο η ομάδα του Νομού Πιερίας έδωσε τη θέση της στην Γ΄ Εθνική Κατηγορία στον νέο–ιδρυθέντα σύλλογο, που ονομάστηκε «Βόλος Νέος Ποδοσφαιρικός Σύλλογος». Η επίσημη παρουσίαση πραγματοποιήθηκε στις 2 Ιουνίου 2017.
 Α.Σ. Φίλιππος Αλεξάνδρειας: έπειτα από «απορρόφηση» του Διαγόρα Σεβαστής (ομάδας Γ΄ Εθνικής) από την Α.Ε. Αλεξάνδρειας (ομάδα της Α1 Κατηγορίας Ε.Π.Σ. Ημαθίας) το 2017.
 Π.Ο.Τ. Ηρακλής: Στις 2 Αυγούστου 2021 υπογράφηκε το μνημόνιο συνεργασίας μεταξύ του Ν.Γ.Σ. Ηρακλής Θεσσαλονίκης 1908 και του Π.Ο. Τρίγλιας. Ο Π.Ο. Τρίγλιας μετονομάστηκε σε «Παναθλητικός Όμιλος Τρίγλιας ο Ηρακλής» και χρησιμοποιεί τη Νέα Τρίγλια Χαλκιδικής ως έδρα. Χρησιμοποιεί το μπλε και το λευκό ως χρώματα, και το Καυτανζόγλειο Εθνικό Στάδιο ως αγωνιστική έδρα.
 Α.Σ. Κεραυνός Αγγελοχωρίου: (ομάδα της Α΄ Κατηγορίας Ε.Π.Σ. Μακεδονίας) συγχωνεύτηκε με την Θύελλα Σαρακηνών (ομάδα της Γ΄ Εθνικής) το 2022 και αγωνίσθηκε στη θέση της.

 Δείτε επίσης 
 Κατάλογος συγχωνεύσεων ποδοσφαιρικών ομάδων

 Παραπομπές 

 Πηγές 
 Greece - Mergers and Name Changes (R.S.S.S.F.)

 Εξωτερικοί σύνδεσμοι 


*